
1

Mae’r traethawd yma yn ffocysu ar destun yr egwyddorion dysgu sy’n tanategu’r cynllun gwaith, sesiwn addysgu ac adnoddau fy meicrowers. Bwriad y traethawd yw ystyried dilyniant y cynllun gwaith, gwahaniaethu, dysgu, y Fframwaith Cymhwysedd Digidol, Y Cwricwlwm Cymreig, a’r Fframwaith Llythrennedd a Rhifedd.

Mae bob disgybl yn ymateb i’r cwricwlwm mewn ffordd wahanol. Dyma pam mae gwahaniaethu yn gysyniad holl bwysig ac yn ‘hanfodol’ yn y byd addysg er mwyn alluogi disgyblion i gyrraedd eu ‘llawn potensial’ yn ôl Brooks, Abbott a Bills (Brooks et al., 2007). Y sialens fwyaf i athrawon yw ‘identifying the barriers to learning faced by some children and devising means of removing, or at least minimizing, them.’ Fodd bynnag, ydy minimeiddio’r rhwystrau, yn hytrach na eu gwaredu’n cyfan gwbl, wir yn ddigon er mwyn helpu’r disgyblion gyrraedd eu potensial neu ydy Brooks, Abbott a Bills yn croesddweud eu hun? 

Does dim dadlau bod rôl anodd i athrawon gyflawni wrth geisio datblygu mewnddirnadaeth i ‘individuals’ learning style preferences, their needs and difficulties.’ O ystyried bod y ddadl am waredu unrhyw rwystrau yn ganolog yn yr achos yma, gallwn ymhelaethu trwy ddweud os ydyn ni, fel athrawon, ond yn anelu at finimeiddio, dydyn ni ddim yn anelu yn ddigon uchel. Yn ystod fy meicrowers, gwnes i drio dileu unrhyw rwystrau posib i unigolion trwy greu grwpiau o allu cymysg, defnyddio ffont a maint penodol a defnyddio’r PowerPoint mewn ffordd effeithiol i gynnig cymorth i’r rhai oedd angen.

Yn y bennod yma, bydd y dadleuon yn awgrymu bod gwahaniaethu yn mynd law yn law ag asesu gyda’r wybodaeth o’r asesiad penodol yn helpu i ddeall ‘where a pupil currently is with their learning,’ ac yn galluogi’r athro/awes i benderfynu ar y camau nesaf o ran gwahaniaethu. Dadl yr awduron yw bod ‘information derived from assessment provides the basis for action’ ond beth os nad yw’r plentyn yna wedi perfformio’n dda yn yr asesiad oherwydd yr amgylchiadau ar y diwrnod megis cyd ddisgybl yn tarfu ar y gwaith neu eu bod heb gael noson dda o gwsg/heb fwyta’r bore yna. 

Mae’n beryglus i osod gormod o bwysau ar asesiadau gan fod yn holl bosib i unrhyw ddisgybl gael canlyniad sydd ddim wir yn adlewyrchu ble mae’r disgybl ar hyn o bryd o ran eu dysgu. Y syniad tu ôl i gynnwys dau fath gwahanol o asesu yn fy meicrowers, sef ail adrodd yr un dasg ar ddechrau/diwedd y wers, yn ogystal â ‘kahoot,’ oedd er mwyn rhoi’r disgyblion mwy na un cyfle i ddangos eu gwir ddealltwriaeth o’r gwaith, ac fel canlyniad, helpu gyda’r gwahaniaethu ar gyfer gwersi yn y dyfodol (Wiliam, 2011).

Mae Hattie a Yates hefyd yn cytuno bod angen i bob athro gwahaniaethu, trwy wthio eu disgyblion i gyrraedd eu potensial, ond ddim mor bell fel eu bod yn boddi mewn ‘sea of panic’ (Hattie a Yates, 2014). Dyma’r rheswm geisiais i wneud yn siŵr bod y tasgau gosodedig ddim tu fas o allu unrhyw ddisgybl ac roedd yn bosib i bawb orffen bob tasg yng nghyflawn.

Mae’r adroddiad ‘Dyfodol Llwyddiannus’ (2015)  yn datgan bod dylai llythrennedd, rhifedd a chymhwysedd digidol fod yn gyfrifoldeb pob athro/awes. Mae tystiolaeth gyflawn yn cadarnhau’r ddadl dros gael fframwaith digidol, fel dywed yn yr adroddiad ‘the argument for treating ‘digital competence’ in a similar way to literacy and numeracy has become increasingly compelling.’

Mae bywydau’r disgyblion yn barod wedi’u plethu gyda thechnoleg mewn nifer o ffurf wahanol megis peiriannau yn siopau yn lle person. Mae’r byd gwaith yn gofyn am sgiliau cymhwysedd digidol cynyddol a gwelwyd cynnydd sylweddol yn y llenyddiaeth ar y testun, sy’n arwydd mae’n rhywbeth bydd ond yn parhau i dyfu yn y dyfodol. Ar sail yr adroddiad, gwnes i gynnwys ‘kahoot’ fel modd o asesu’r disgyblion ar ddiwedd y wers. 

Y perygl yw gorddefnyddio technoleg yn wersi fel bod disgyblion yn teimlo fel eu bod nhw ddim yn cyflawni gwaith ystod gwersi, er eu bod yn hwyl. Mae rhaid cael y cydbwysedd cywir rhwng creu gwersi sy’n apelio at ddisgyblion a gwersi ble mae cynnydd yn digwydd. Dyma pam mae defnyddio technoleg ar ddiwedd y wers ar ôl cwblhau gwaith ar bapur yn addas.

Mae rhaid i bob athro/awes yng Nghymru cymryd Y Cwricwlwm Cymreig yn fwy difrifol. Atgyfnerthir y ddadl, yn yr un adroddiad gan yr Athro Graham Donaldson, gan ymchwil cyfoes sy’n cadarnhau’r safbwynt, ‘the place of the Welsh language in the curriculum needs to be strengthened.’ Mae’r ddadl dylai bob person ifanc yng Nghymru parhau i ddysgu’r iaith Cymraeg nes eu bod yn 16 mlwydd oed wedi ei seilio ar y cynsail bod y Llywodraeth yn anelu at gyrraedd 1 miliwn o siaradwyr Cymraeg erbyn y flwyddyn 2050. O ganlyniad, roedd creu siaradwyr Cymraeg hyderus yn bwysig i ti wrth gynllunio'r meicrowers.

Mae rhaid gwneud yn fwy na sicrhau bod disgyblion yn parhau i ddysgu’r iaith oherwydd mae peryg, erbyn cyrraedd 16 mlwydd oed, gall disgyblion gweld hyn fel rhywbeth gorfodol a diflas. Mae’r farn bod rhaid cynnig mwy o gyfleoedd allgyrsiol cyfrwng Cymraeg yn unol â synnwyr cyffredin. 

Yn gysylltiedig â hwn, mae rhaid i ddisgyblion gallu uniaethu a’r byd Cymreig. Dyma pam wnes i ddewis defnyddio llythyr oddi wrth Tom Jones, un o enwogion Cymru, wrth ystyried y Cwricwlwm Cymreig, yn benodol deilliannau CA3, megis defnyddio geirfa a therminoleg briodol i drafod, ystyried a gwerthuso eu gwaith eu hunain a gwaith eraill, e.e. gwaith awduron a chyfoedion.

Mae pwysigrwydd Cymraeg ar lafar yn amlwg yn holl bwysig wrth geisio cyrraedd 1 miliwn o siaradwyr erbyn 2050. Mae’r Fframwaith Rhifedd a Llythrennedd yn chwarae rhan hanfodol o ran llafaredd, yn ogystal â darllen ac ysgrifennu. 

Yn ôl y Fframwaith mae nodweddion pwysig o ran llafaredd yn cynnwys ‘datblygu sgiliau cymdeithasol a chydweithredu, dysgu sut i siarad yn glir ac yn rhugl, a dysgu sut i ddeall, beirniadu a chyflwyno syniadau ar lafar.’ Dyma pam wnes i ddewis mynd dros bob tasg ar lafar yn ystod fy meicrowers gan ofyn am atebion o’r disgyblion ar lafar, yn ogystal a gosod gwaith partner/grwp oedd yn cynnwys trafod ar lafar. Mae’r Fframwaith hefyd yn cyfeirio at sgimio ac anodi wrth drafod technegau darllen felly dyma pam gwnes i dewis eu cynnwys yn fy meicrowers. 

Gwnes i gynnwys theori Vygotsky ar ymddygiadaeth yn fy meicrowers trwy ofyn i bob disgybl i roi eu hoffer ysgrifennu ar y bod wedi iddyn nhw gwblhau tasg megis llenwi blaen y pecyn. Roedd hyn er mwyn gallu rheoli ymddygiad ac amser yn effeithiol i wneud yn glir imi pwy oedd wedi gorffen fel fy mod i ddim yn symud yn ymlaen yn rhy gyflym, ac ar yr un pryd, fel bod neb yn treulio gormod o amser ar dasgau syml.

Yng ngoleuni fy mhrofiad addysgu cyntaf, rydw i wedi ailymweld a fy meicrowers a gwerthuso’r wers yn feirniadol. Prif amcan y traethawd yma yw ystyried sut gallwn i ymdrin â’r ymarfer hwn mewn ffordd wahanol er mwyn wella fy arfer a sut gallai’r newidiadau hyn effeithio ar y broses addysgu a dysgu. Yr ail fwriad yw gwerthuso’n feirniadol ddylanwad y nodweddion hyn ar feddwl, dysgu ac ymddygiad disgyblion yng ngoleuni’r newidiadau awgrymedig. Yr amcan olaf yw gwerthuso ddatblygiad fy meddwl i fy hun fel athro sy’n defnyddio safonau SAC.

Y brif ar gyfer y meicrowers oedd creu gwers awr o hyd ar y thema ‘Gymru’ o dan y pwnc Cymraeg (Iaith Gyntaf) ar gyfer dosbarth blwyddyn 7 oedd yn ffocysu ar ddau linyn o’r FfLlRh ac oedd yn rhan o gyfres o bum wers. Yn y gyfres o wersi, roedd angen amrywiaeth o dasgau darllen a llafar yn arwain at un dasg ysgrifennu estynedig sy’n un o dasgau asesu Ysgrifennu bl 7. Roedd rhaid penderfynu beth fydd y dasg estynedig a benderfynais ar lythyr gan fydd hyn yn rhoi cyfle i ystyried y strwythur a’r cynnwys.

Meicrowers ac nid wers lawn oedd hyn, gwnes i ddysgu hanner awr o’r wers gan gynnwys bob tasg o’r cynllun gwers heblaw am y kahoot ar y diwedd gan nad oedd amser. Roedd 26 disgybl yn y wers yn cynnwys disgyblion Lefel 3 (4 disgybl), Lefel 4 (15 disgybl) a Lefel 5 (7 disgybl) o ran eu lefelau Cymraeg CA2 felly dosbarth gallu cymysg. Roedd 6 disgybl MAT wedi cael sgôr safonedig Darllen Cymraeg dros 115, 2 ddisgybl wedi cael sgôr safonedig Darllen Cymraeg yn is na 85 ac 1 disgybl nam ar y golwg oedd angen gwaith yn ffont 18 Comic Sans.

I ddechrau’r meircowers, gwnes i ail atgoffa disgyblion o’r dasg estynedig oeddwn i wedi’i chyflwyno iddyn nhw wers ddiwethaf yn ystod y wers gyntaf ar y pwnc, sef ysgrifennu llythyr ffurfiol at banel cystadleuaeth ‘Y Lle Gorau yng Nghymru’ yn enwebu eu hoff le yng Nghymru ar gyfer y rhestr fer. Gwnes i fynd ymlaen i ofyn i ddisgyblion i nodi eu henw, dyddiad a nod y wers ar y pecyn gwaith. Gwnaeth y pecynnau gwaith gweithio’n dda gan eu bod yn hawdd i bawb i ddilyn ac roeddwn i’n gallu gweld yn syth wrth gerdded o amgylch y dosbarth os oedd pob un disgybl ar y tudalen cywir ac ar dasg.

Roedd gofyn i ddisgyblion i nodi nod y wers yn ysgrifenedig yn lle ond ei ddweud ar lafar iddyn nhw yn syniad da gan fod pawb dal i gofio nod y wers ar ddiwedd y wers ac yn gallu cytuno bod ni, fel dosbarth, wedi cyrraedd y nod. Gwnes i adael nod y wers i fyny ar y PowerPoint tra bod y disgyblion yn llenwi’r blaen rhag ofn bod rhywun ddim yn gwybod sut i’w sillafu, dewisais i wneud hyn er mwyn gwahaniaethu i helpu’r rhai gyda sgôr safonedig darllen Cymraeg is na 85. Roedd y pwnc yn addas ar gyfer y dosbarth ac roedd cynnwys y wers yn glir ac yn amlwg o’r ddechrau. 

Ar ôl llenwi’r blaen, aethon ni yn syth i mewn i’r dasg gyntaf. Yn edrych yn ôl, mae’n bosib bydd tasg i ddechrau cyn trafod nod y wers wedi gweithio’n dda er mwyn tanio diddordeb y disgyblion mewn ffordd ddiddorol. Un syniad gallwn i wedi creu oedd taflen cracio’r cod er mwyn i ddisgyblion gorfod gweithio allan nod y wers eu hun yn lle cael nod y wers wedi rhoi iddyn nhw. Bydd hwn wedi annog disgyblion i weithio’n fwy annibynnol ac yn herio nhw i weithio allan y nod eu hun. Bydd y disgyblion wedi mwynhau gwneud y dasg hon i ddechrau’r wers gan eu bod ddim yn bwnc penodol.

Mae ymchwil yn dangos bod angen gwneud yn siŵr nad yw disgyblion yn y ‘comfort zone’ (Allison a Tharby, 2015) ond mae rhaid gwneud yn siŵr nad yw yn y ‘panic zone’ chwaith, ‘while we want to move students out of their comfort zone into the struggle zone, we also need to ensure that we do not push them too far so that they end up in the panic zone’. Rydw i’n credu bydd y tasg o gracio’r cod gyda’r disgyblion yn darganfod nod y wers eu hun yn rhan o’r ‘struggle zone’ a dyna ble rydym eisiau disgyblion i fod. 

Mae athro/awes da yn llwyddo i wneud y canlynol - ‘push students just far enough so that they are in a productive struggle, but not so far that they drown in a sea of panic,’ mae hwn yn amlwg yn cyd fynd a ymchwil Hattie a Yates gwnes i cyflwyno uchod wrth trafod y rheswm gwnes i sicrhau bod pob tasg o fewn gallu’r disgyblion fel bod nhw gallu eu cwblhau, ond wrth adfyfyrio, fallai roedd y meicrowers bach yn rhy agos i’r ‘comfort zone.’

Nodwedd dda am y syniad yma o gracio’r cod yw bod y rhifedd wedi cael eu cynnwys yn y wers, yn gyd fynd a’r Fframwaith Rhifedd a Llythrennedd, gan fydd rhaid i ddisgyblion cysylltu’r rhif a’r llythyren er mwyn ceisio gweithio allan y frawddeg mae’r rhifau yn creu. Mae safonau SAC hefyd yn gofyn bod yr athro yn pwysleisio’n gyson bod llythrennedd, rhifedd a chymhwysedd digidol yn hollbwysig. Caiff dysgwyr eu helpu i feithrin sgiliau ym mhob maes dysgu ac achubir ar bob cyfle i ymestyn sgiliau a chymhwysedd dysgwyr. Roedd hefyd gen i kahoot ar ddiwedd y wers os oedd yn wers lawn er mwyn gallu cyffwrdd ar gymhwysedd digidol.

Syniad da arall ar gyfer dechrau’r wers bydd i ddefnyddio’r gofrestr yn effeithiol trwy roi’r disgyblion y cyfle i ymarfer eu Cymraeg e.e. trwy roi berfau’r gorffennol heb ail adrodd berf unrhyw un arall yn lle dweud ‘yma.’ Mae hyn yn ffordd fuddiol o ddefnyddio’r gofrestr gan sicrhau nid oes un funud o’r wers yn cael eu gwastraffu ac yn cyd fynd a’r FfLlRh o ran datblygu llafaredd dysgwyr.

Y dasg gyntaf oedd labelu’r llythyr gyda’r matiau cymorth. Ers y mericrowers, rydw i wedi cyflawni’r un dasg gyda dosbarth blwyddyn 7 ar fy mhrofiad dysgu gyntaf a’r broblem ges i yn ystod y wers hon oedd bod nifer yn llenwi’r daflen a’i wyneb i waered. Mae hyn yn pwysleisio’r pwysigrwydd o roi’r daflen mewn pecyn gwaith fel gwnes i yn ystod y meicrowers neu sicrhau bod yn amlwg beth yw’r top/gwaelod y tudalen. Roeddwn i heb ystyried pa mor bwysig oedd ansawdd edrychiad adnoddau tan y wers yma.

Roedd y dasg gydag elfen gystadleuol wedi gweithio’n dda gyda’r wobr i’r grŵp a enillwyd i allu gadael y dosbarth yn gyntaf. Ers fy mhrofiad dysgu gyntaf, rydw i wedi darganfod bod gwobr fel hyn ond yn gweithio gyda blynyddoedd 7/8, tra bod dim ots gyda blwyddyn 9+ am adael yn gyntaf. Gan fod y meircrowers i flwyddyn 7 oedd hyn wedi gweithio’n iawn, ond os oedd i flwyddyn hyn bydd rhaid ystyried gwobr arall megis sticer clod neu losin. 

Ar y sleid ‘Rhaid i gynnwys llythyr ffurfiol fod yn gwrtais... Pa eiriau ac ymadroddion sy’n addas?’ roedd camgymeriad ieithyddol ble nad oedd angen treiglo ‘llythyr.’ Gwnes i ddim sylwi ar hwn tan yr adborth tiwtor ar ôl y wers, yn ffodus gwnaeth y disgyblion ddim sylwi ond mae hyn wedi pwysleisio imi bwysigrwydd gwirio pob adnodd gyda fy mentor/tiwtor os nad ydw i’n siŵr o’r iaith cyn cyflwyno rhywbeth sydd yn ramadegol anghywir i’r dosbarth.

Heblaw am y camgymeriad ieithyddol ar y PowerPoint, gwnaeth y dasg gweithio’n dda gyda'r disgyblion yn chwerthin ar ymadroddion megis ‘Haia! Ti’n iawn?’ a ‘Cariad mawr xxx’ o bosib eu bod nhw ymadroddion maen nhw’n defnyddion bob dydd yn y Gymraeg neu’r Saesneg heb sylwi. Roedd pawb ar dasg wrth newid y rhain mewn i ymadroddion ffurfiol ac oedd yn ddiddorol gweld yr atebion gwahanol gwnaeth y disgyblion cynnig.

Os oeddwn i’n mynd i wneud y dasg eto byddwn i’n sicrhau bod dim un ateb penodol cywir rydw i’n gofyn am gan fod nifer o ddisgyblion wedi cynnig atebion gwahanol oedd dal i fod yn ‘gywir’ ond nid dyna’r atebion oedd gen i ar y sleid. Yn gysylltiedig â hyn, hoffwn i ofyn mwy o gwestiynau agored megis ‘Beth yn eich barn chi sy’n bwysig wrth greu llythyr ffurfiol da?’ a llai o gwestiynau caeedig megis ‘Beth sydd raid cynnwys yn llythyr ffurfiol?’ am y testun fel bod can y disgyblion mwy o gyfleoedd i ddatblygu eu sgwrs. 

Mae cwestiynu effeithiol yn rhan bwysig o ran dysgu ac addysgu wrth ystyried Tacsonomi Bloom sy’n cynnwys camau megis gwybodaeth, dealltwriaeth, cymhwyso, dadansoddi, cyfuno a gwerthuso. Y camau mwyaf perthnasol i fy meicrowers i oedd gwybodaeth sef gweithgareddau sy’n gofyn i ddisgyblion i nodi, adalw, rhestru a.y.y.b. a dealltwriaeth, hynny yw, deall gwybodaeth neu wneud synnwyr o syniadau trwy weithgareddau sy’n gofyn i ddisgyblion i esbonio, disgrifio, darlunio a.y.y.b. Gwnaeth y camau yma dod mewn i’r wers wrth i’r disgyblion labelu’r llythyr.

Roedd y dasg anodi’r llythyr wedi llwyddo gyda phob un disgybl yn llwyddo i gyrraedd pum awgrym i wella’r llythyr. Er, gwnaeth rhai disgyblion cymryd fwy o amser i wneud hon nag eraill. I atal y broblem yma, rydw i wedi dysgu ar fy mhrofiad dysgu gyntaf, i ddefnyddio amserydd ar y bwrdd gwyn fel bod pob disgybl yn glir ar faint o amser sydd gyda nhw i gyflawni’r dasg. Y gobaith yw bydd hyn wedi atal rhai disgyblion oedd wedi gorffen yn mynd oddi ar y dasg ac yn trafod testunau amherthnasol tra bod gweddill y dosbarth yn gorffen.

Ffordd arall o atal y broblem yma o ddisgyblion yn mynd oddi ar dasg bydd wedi bod i osod tasg estynedig megis creu diemwnt 9 o’r technegau gorau/waethaf o berswadio rhywun i wneud rhywbeth. Ar ôl dechrau fy mhrofiad dysgu, rydw i wedi sylweddoli bod disgyblion yn gweld tasg estynedig yn ymwneud a’r dasg/gwaith maen nhw newydd gyflawni fel cosb am orffen y gwaith yn gyflym. Bydd creu diemwnt 9 yn ymwneud a pherswadio yn arwain at beth fyddwn i’n edrych ar wers nesaf ond yn rhywbeth cwbl wahanol i gynnwys gwers heddiw. Felly os oeddwn i wedi ystyried gosod tasg estynedig fel hon fallai ni fydd disgyblion wedi cael diffyg canolbwyntio ar ôl gorffen y dasg.
Roeddwn i’n hapus bod y disgyblion wedi llwyddo anodi’r llythyr i safon dda ond fallai nad sgimio oedd y dewis gorau o sgiliau darllen. Byddwn i wedi gofyn i ddisgyblion edrych dros y llythyr yn fwy manwl gan gymryd mwy o amser er mwyn gallu datblygu eu hawgrymiadau yn llawn, er bod yr anodi yn dda, roedd rhai heb gynnwys brawddegau llawn ar gyfer yr awgrymiadau. 

Mae safonau SAC yn gofyn bod yr athro yn pwysleisio’n gyson ei bod yn hollbwysig hyrwyddo iaith a diwylliant Cymru. Caiff dysgwyr eu helpu i feithrin sgiliau ym mhob maes dysgu ac achubir ar bob cyfle i ymestyn sgiliau a chymhwysedd dysgwyr.

Am y rheswm hwn penderfynais i nodi bod y llythyr wedi ysgrifennu gan ‘Thomas Woodward’ sef Tom Jones, canwr enwog Cymreig, nad oedd y disgyblion yn gyfarwydd a’r enw Thomas Woodward ond unwaith imi esbonio oedd pob un disgybl yn gwybod pwy oedd Tom Jones, felly dyma enghraifft o hyrwyddo diwylliant Cymru. I ymestyn hon yn bellach, gallwn i wedi cynnwys cyfeiriad dychmygol i Tom Jones yn seiliedig ar o ble mae’n dod yn wreiddiol.

Gwnes i ddewis i’r disgyblion marcio gwaith partner ar gyfer y dasg hon ond yn edrych nôl rydw i’n credu o bosib bydd y dasg wedi bod yn fwy effeithio os oedd hunan asesu wedi digwydd yn lle er mwyn rhoi cyfle i ddisgyblion gweld yn union ble aethon nhw yn anghywir, yn ogystal â dathlu eu llwyddiannau yn y dasg.

Roedd y disgyblion wedi diflasu wrth weld bod rhaid gwneud yr un dasg eto ar ddiwedd y wers, sef labelu’r llythyr, ond unwaith iddyn nhw ddechrau’r dasg a gweld bod her ychwanegol gwnaethon nhw aros ar dasg. Gwnes i ffeindio’r dasg hon yn fuddiol iawn er mwyn gweld cynnydd a faint yn union o’r wers oedd y disgyblion wedi deall. Rhoddodd y dasg hyder imi fod y disgyblion yn mynd i berfformio’n dda yn y dasg estynedig ar ddiwedd y cynllun gwaith o ran strwythuro eu llythyr yn gywir.

Gwnes i ystyried safonau SAC wrth fynd ati i gynllunio’r wers yn cynnwys yr ofyn ‘bod anghenion a hawliau dysgwyr yn ganolog ac yn cael blaenoriaeth yn ymagwedd yr athro at ei swydd. Mae gan yr athro ddisgwyliadau uchel ac ymrwymiad i sicrhau bod pob dysgwr yn cyflawni.’ 

Y prif bwynt cymerais i oedd bod y dysgwyr yn ganolog ac felly dyma pam oedd yn bwysig imi allu sicrhau cynnydd yn ystod y wers. Teimlaf fel bod rhaid imi weithio yn galed er mwyn parhau i wneud yn siŵr bod disgwyliadau uchel ar gyfer y disgyblion a dydw i ddim yn cael fy nhemtio i wneud y gwaith mor hawdd ar gyfer dosbarthiadau is eu gallu fel nad oes her. 

Gall plant sydd yn y parth datblygiad ‘promixmal’ ar gyfer tasg benodol bron gyflawni'r dasg yn annibynnol, ond nid yw yno eto. Fodd bynnag, gyda chymorth priodol, gall y plant hyn gyflawni'r dasg yn llwyddiannus. (Vygotsky, 1978)

